Man gevonnis oor kinderpornografie | Maroela Media
Man gevonnis oor kinderpornografie
ŉ Man wat daarvan beskuldig word dat hy pornografie aan ŉ 10-jarige seun gewys het, is Donderdag in die Bloemfontein-streekshof gevonnis.
Thabang Seecoe (32) het in September 2014 ŉ seremonie by ŉ huis in Phahameng in Bloemfontein bygewoon waar die 10-jarige ook was. Die kind was saam met sy ma by die seremonie, het sers. Thabo Litabe, woordvoerder van die polisie, gesê.
“Hy het die seun eenkant toe geroep en hom gruwelike video’s gewys van persone wat omgang het, en die kind was só getraumatiseer dat hy gevlug en homself in een van die vertrekke van die huis toegesluit het,” het Litabe bygevoeg. “Die ma was geskok deur haar seun se gedrag en wou by hom weet wat gebeur het. Die seun het alles vir haar vertel en het ŉ volle beskrywing gegee van die verdagte wat in hegtenis geneem is toe die polisie by die toneel opgedaag het.”
Volgens Litabe het die polisie die video’s op die verdagte se selfoon gevind en beamptes het dit gekonfiskeer.
“Seecoe is skuldig bevind op aanklag van kinderpornografie en is tot vyf jaar tronkstraf gevonnis wat in die geheel vir vyf jaar opgeskort is. Sy naam is op die register vir seksuele oortredings bygevoeg.”
Saak duur voort teen pastoor oor miljoene rand se Ponzi-skema
Mbalula moet Phahlane vandag nog skors, sê DA
Walglike ding. 30 jaar sou te min gewees het.
mandi · 3 jare gelede
Opgeskort??? Word ons kinders so beskerm? Duisend strikkies word uitgedeel en weke van “against women and child abuse” word gehou. Maar oortreders gaan skotvry. Belaglik!